Twee vas vir R6,5 miljoen se kreefDe kreef waarop daar beslag gelê is. (Foto: SAPD) Twee mans is in die Wes-Kaap in hegtenis geneem nadat hulle in die besit van R6,5 miljoen se onwettige kreef voorgekeer is. Sers. Noloyiso Rwexana, woordvoerder van die polisie, het gesê die polisie van Grabouw het Vrydag inligting ontvang van ’n voertuig op die N2 wat kreef vervoer. Die voertuig is voorgekeer en deursoek waarna polisiebeamptes op 12 807 kreefsterte en 377 heel krewe beslag gelê het. Volgens Rwexana is die twee mans, onderskeidelik 43 en 50 jaar oud, op die plek in hegtenis geneem. Die verdagtes sal na verwagting Maandag in ’n hof verskyn. De kreef waarop daar beslag gelê is. (Foto: SAPD)